Instruction: Explica'm breument les idees principals del text següent:

Context:
Les detencions per violència masclista han augmentat un 2,6% respecte al 2018, segons dades dels Mossos d'Esquadra fins a l'octubre.
En total han arrestat 4.538 homes, 113 més que fa un any.
A més, 19 dels detinguts són menors d'edat, sis menys que el 2018.
Els Mossos estan oferint protecció oficial a un centenar de dones.
La franja d'edat amb més arrestats està entre els 21 i els 50 anys, especialment entre els 31 i els 40, unes edats que coincideixen amb les de les víctimes de violència masclistaque més denuncien.
A més, creixen els delictes d'homicidi en grau de temptativa i els abusos sexuals denunciats en el marc de la parella.
Vuit dones han mort aquest any per violència masclista, una d'elles menor d'edat, deixant 11 fills orfes.
— Mossos (@mossos) November 25, 2019
La cap del Grup Central d'Atenció a la Víctima dels Mossos d'Esquadra, Andrea Garcia, ha remarcat que aquest augment de les detencions és "prou significatiu" perquè "qualsevol dona ha de ser protegida després d'una denúncia, i la detenció és un element més, tot i que no l'únic, per tal de protegir-les".
Els Mossos d'Esquadra han instruït fins a l'octubre 11.103 denúncies en l'àmbit de la violència masclista, una xifra semblant a la de l'any passat (un 1,5% més).
Enguany s'han denunciat 19.868 fets delictius recollits, perquè en una denúncia es pot recollir més d'un fet.
El delicte d'homicidi en grau de temptativa ha pujat un 43,8%, de 16 denunciats el 2018 a 23.
També han augmentat un 42,9% els abusos sexuals denunciats, de 28 a 40.
Garcia ha apuntat que l'augment de denúncies per abusos sexuals és positiu perquè "visualitza la violència sexual en l'àmbit de la parella com una forma més de control, sotmetiment a la dona i masclisme".
Garcia ha remarcat que al llarg dels anys, algunes dones han "normalitzat, minimitzat o silenciat" algunes conductes o comportaments sexuals.
Des del 2016, els Mossos pregunten a les víctimes de violència de gènere si al llarg de la relació també han patit abusos o agressions sexuals.
Per contra, s'ha produït un descens de les víctimes menors d'edat ateses pels Mossos, un 12,1% respecte al 2018 (96 víctimes menys).
La franja d'edat de víctimes adolescents quemés denuncien és la situada entre els 15 i els 17 anys (2,5% del total).
Aquest any han mort vuit dones per violència masclista en l'àmbit de la parella, una més que l'any passat en aquesta època.
Set víctimes eren majors d'edat i una tenia 17 anys.
La franja d'edat amb més és la de 41 a 50 anys.
Sis tenien una relació sentimental amb l'autor i convivien amb ell.
Dues dones ja havien interposat una denúncia prèvia i una d'elles tenia vigent una mesura judicial de protecció.
Les sis dones mortes tenien 11 fills que han quedat orfes, dels quals 8 eren menors d'edat.
Pel que fa als agressors, en set casos van ser detinguts, mentre que l'altre es va suïcidar.
Cal denunciar la violència psicològica
La violència psicològica (amenaces, coaccions, vexacions, assetjament i tracte degradant) representa un 52,4% del total de denúncies; la violència física suposa un 40,6%; la ciberviolència, un 3,7%, i la sexual un 3,3%.
El delicte per si sol més denunciat és el de maltractaments en l'àmbit de la llar, que representa el 38,8% de tots els fets delictius.
Garcia ha reconegut que la violència psicològica és més difícil de demostrar, però ha animat les víctimes a denunciar.
Ha explicat que hi ha maneres de provar-la, com ara amb informes d'un psicòleg o testimonis.
"És molt més difícil però no impossible, i s'ha de denunciar perquè no és menys greu que una lesió que sigui visible", ha apuntat.
Els Grups d'Atenció a la Víctima dels Mossos realitzen un seguiment de 17.080 casos, dels quals 11.590 són víctimes amb mesura judicial de protecció concedida i en vigor.
En aquest grup hi ha les víctimes de violència masclista, domèstica, abusos o agressions sexuals, mutilació genital femenina i matrimonis forçats.
Els grups realitzen 10.983 seguiments, dels quals 7.980 són a víctimes que tenen una mesura judicial de protecció en vigor, un 8% més que l'any passat.
La franja d'edat amb més víctimes és la dels 21 als 50 anys, especialment entre els 31 i els 40.
Aquest any, el 5,8% de les dones ateses pels Mossos són menors d'edat i la franja on se'n concentren més és la dels 17 anys.
El nombre de sol·licituds d'ordre de protecció recollides pels Mossos ha estat de 7.870, amb un augment lleu d'un 1,4%.
Actualment els Mossos realitzen 100 proteccions policials: 11 de risc molt alt, 13 de risc alt i 76 de risc mitjà.

Response: Segons els Mossos, la xifra de detencions per violència masclista ha augmentat un 2,6% respecte l'any 2018. Vuit dones han mort per aquesta causa. Unes cent dones disposen de protecció oficial de la policia. Hi ha més casos d'homicidi en grau de temptativa i d'abusos sexuals. És important que es denunciï tota mena de violència: psicològica, física, cibernètica i sexual.


Instruction: Explica'm breument les idees principals del text següent:

Context:
Té 70 anys i pràcticament se n'ha passat la meitat al cos de Bombers.
Josep Arola (Manresa, 1949) va estudiar enginyeria de Mines i després d'un temps de dedicar-s'hi va passar a impartir classes de formació professional al Col·legi Badia Soler de Manresa, "però no m'acabava d'agradar".
És per això que quan va sorgir-li l'oportunitat de presentar-se a una convocatòria per treballar de bomber no s'ho va pensar dues vegades: "soc una persona bastant activa, i les feines on m'he de moure m'agraden", assegura.
La seva trajectòria professional va estar marcada, sobretot, pels devastadors incendis del 1994 i el 1998 a la Catalunya Central, que, sumats, van cremar pràcticament 70.000 hectàrees de superfície forestal.
- Segurament que no, perquè des de Manresa hauríem tingut l'autoritat per mobilitzar altres parcs de bombers propers.
El que passa és que llavors totes les actuacions es dirigien des de Bellaterra, i nosaltres poc hi teníem a dir.
A banda, i pel que fa al 1994, hi va haver una gran simultaneïtat d'incendis.
Els efectius estàvem repartits arreu del territori i els recursos eren els que eren...
- N'hi havia molt pocs?
- Només et dic que si el foc va començar un dilluns, fins dijous no vam disposar de cap helicòpter.
Pel que fa als camions, sempre he pensat que si n'haguessim tingut més, potser -i només potser- hauríem evitat que les flames creuessin el riu Cardener i passessin al cantó de Callús.
- Quants en tenien?
- Set al Bages i set al Berguedà.
Actualment, per sort, disposem de molts més mitjans, molt potents.
També hi ha més personal que abans, però no el suficient.
Quan jo encara treballava, al cos ja hi havia queixes perquè s'havien de treballar més hores per cobrir tots els torns, però ara s'ha arribat a una situació límit.
I la causa principal d'aquesta precarietat laboral ha estat l'enorme falta de previsió per part del govern de la Generalitat.
- En quin sentit?
- Durant molts anys no va obrir cap convocatòria per a l'entrada de nous bombers al cos. Això vol dir que els que hi ha ara es van fent grans, i alguns ja es jubilen.
Com a conseqüència, hi ha hagut parcs que han hagut de tancar durant alguns dies perquè els faltaven efectius.
I això no pot ser i no es pot permetre de cap manera, menys encara en l'època en què vivim, que els incendis forestals són molt més intensos i virulents que abans.
- Tenim el bosc abandonat?
- Tenim massa bosc, i està molt descuidat.
Abans la gent feia servir molt la fusta, sobretot per escalfar-se i en el sector de la construcció.
Ara, però, ja no s'usa.
I no val res, econòmicament parlant.
Tota aquesta fusta s'ha anat acumulant al bosc.
I aquest bosc és el combustible més potent.
Això s'ha traduit en una nova tipologia d'incendis, molt més potents i devastadors, que és impossible que s'apaguin amb les tècniques ancestrals que els pagesos transmetien de generació en generació.
Actualment, anar amb un xapo a apagar un incendi amb flames de 40 metres d'alçada és infactible, perquè no t'hi pots acostar.
- Com es reparteixen les tasques, els cossos de seguretat, quan hi ha un incendi?
- Ja fa uns quants anys que comptem amb l'anomenat Infocat, el pla especial d'emergències per incendis forestals de Catalunya.
Aquest és qui atorga, a cada col·lectiu, les funcions que ha de fer.
En aquest sentit, estableix que la persona encarregada de prendre les decisions és el cap de Bombers.
Recordo que quan jo ho era, en algun dels incendis que vam viure a la primera dècada del 2000, vaig arribar a fer pujar dalt d'un helicòpter gent que criticava la meva gestió, perquè veiés que el que feia tenia sentit.
Els helicòpters són fonamentals en la nostra feina.
- Els permet veure les coses des d'un altre angle.
- Sí, per observar els successos des d'una perspectiva més allunyada, que és la manera com se'ls ha de mirar un cap de regió.

Response: L'exbomber Josep Arola, que va viure els incendis de Catalunya de 1994 i 1998, explica que faltava personal, helicòpters i camions per frenar el foc amb més rapidesa. Atribueix la precarietat laboral a la gestió del govern i remarca que, encara que actualment hi ha més mitjans i treballadors, no és suficient perquè els incendis són més intensos i agressius.


Instruction: Explica'm breument les idees principals del text següent:

Context:
Fa una setmana que la costa d’Iparralde –el nord del País Basc– és blindada i presa per la policia.
Entre dissabte i dilluns es farà a Biarritz la cimera del G-7, amb els caps d’estat de les principals potències mundials: els Estats Units, el Canadà, França, Alemanya, el Japó, Itàlia i el Regne Unit, juntament amb els presidents del Consell d’Europa i de la Comissió Europea.
Enguany, a més, hi seran convidats Espanya i Xile.
Fins l’any 2014 Rússia també participava en aquestes reunions, però arran de l’annexió de Crimea no hi fou admesa.
Segons el ministre d’Interior francès, Christophe Castaner, s’han mobilitzat més de deu mil gendarmes, s’ha blindat l’entrada a la zona on es farà el G-7 i s’ha establert l’obligació d’identificar-se als habitants i treballadors que hagin d’accedir-hi.
A més, l’estat espanyol ha mobilitzat un miler d’agents per a fer controls a la frontera administrativa d’Irun; l’Ertzaintza fins i tot ha preparat una tanqueta antiavalots per si creu que l’ha de fer servir.
La gran preocupació del govern francès és, d’una banda, evitar un atac armat i, d’una altra, la contracimera que han preparat un centenar d’organitzacions polítiques, partits, sindicats i moviments socials del País Basc, l’estat francès i el conjunt d’Europa.
Aquesta cimera alternativa comença avui a Hendaia i Irun, a uns trenta quilòmetres de Biarritz.
‘S’ha bunqueritzat tota la costa basca’, denuncia Itziar Fernández, una portaveu de la plataforma G-7 Ez (‘G-7 No’, en èuscar).
Segons ella, el govern de Macron s’ha pres tan seriosament les mesures per a controlar el territori que, a més d’haver estat apartats quilòmetres enllà de l’indret on es farà la cimera oficial, no els han permès d’utilitzar equipaments públics.
Entre avui i divendres hi ha programades un centenar d’activitats que giren entorn de set eixos polítics: l’anticapitalisme, l’ecologisme, el feminisme, la descolonització, la democràcia, el pacifisme i l’antiimperialisme i la lliure circulació de persones.
Divendres a la tarda, per exemple, hi haurà una conferència titulada ‘Diàleg entre nacions sense estat’, amb la participació de la secretària general d’ERC, Marta Rovira; el secretari general d’EH Bildu, Arnaldo Otegi; l’eurodiputat d’EH Bildu Pernando Barrena; i el president de l’assemblea de Còrsega, Jean-Guy Talamoni.
Rovira i Talamoni hi intervindran per videoconferència.
Podeu consultar-ne el programa detallat.
‘Sabem que les polítiques que s’acordaran a la cimera seran les més ultraliberals possibles, que són les que creen la desigualtat i fan perillar el planeta.
Per això la contracimera era absolutament necessària’, diu Itziar Fernández.
L’objectiu de les activitats programades és doble; d’una banda, analitzar l’efecte que tenen les polítiques dels governs dels grans estats i, d’una altra, proposar alternatives que puguin canviar les estructures del sistema per a assolir canvis reals.
A banda les conferències, dissabte, el mateix dia que comença el G-7, es farà una manifestació.
Sortirà d’Hendaia a les 11.00 i anirà fins a Irun, travessant la frontera entre els estats espanyol i francès.
L’endemà hi ha convocades concentracions pacífiques a set punts de la rodalia de Biarritz, en protesta per les intenses restriccions de mobilitat imposades pel govern Macron.
La reunió del G-7 serà la primera de Boris Johnson, que va ser escollit primer ministre del Regne Unit després de la dimissió de Theresa May.
Serà també la primera volta que Johnson es reunirà amb Donald Trump, amb qui espera enfortir les relacions, amb vista a la situació futura del Regne Unit, que el 31 d’octubre sortirà de la Unió Europea.
D’una altra banda, hi ha el dubte de qui representarà Itàlia, després de l’anunci de dimissió del primer ministre, Giuseppe Conte, ahir, arran de la crisi política provocada pel ministre d’Interior, Matteo Salvini, decidit a forçar eleccions anticipades.
Un dels temes cabdals que els dirigents mundials tindran sobre la taula serà la inestabilitat econòmica mundial.
N’és una de les principals afectades Angela Merkel, l’única dona que participa en la cimera.
El banc central d’Alemanya va avisar en el darrer butlletí mensual que és cada vegada més probable que l’economia del país entri en recessió tècnica aquest tercer trimestre del 2019 per la caiguda d’exportacions de la indústria.
La guerra comercial entre Washington i Pequín és un altre dels factors de l’alentiment de l’economia mundial.
D’ençà de l’enduriment de les tarifes duaneres imposat per Trump el març de l’any passat, hi ha hagut una escalada de sancions entre les dues potències i això ha refredat les perspectives econòmiques per a enguany.
A més de l’economia, també es parlarà de qüestions com ara la desigualtat entre homes i dones i l’emergència climàtica.

Response: Entre dissabte i dilluns se celebra la cimera del G-7 a Biarritz. Macron ha blindat la zona per evitar conflictes armats i per controlar les activitats polítiques alternatives a la cimera programades pels pròxims dies per un centenar d'organitzacions basques, franceses i europees. Aquesta contracimera té la finalitat de proposar canvis reals per mitjà d'un canvi estructural del sistema.


Instruction: Explica'm breument les idees principals del text següent:

Context:
La Sindicatura de Comptes ha constatat irregularitats en una desena de serveis que l'Ajuntament de Castelldefels (Baix Llobregat) va contractar durant l'exercici 2013.
Es tracta, principalment, de contractes que es van signar amb procediments incorrectes, serveis prestats amb contractes nuls o caducats, o concursos públics que tenien defectes en els seus requisits i que van ser poc publicitats.
Entre els serveis fiscalitzats i objecte de les irregularitats, segons l'informe de la Sindicatura, hi ha la zona blava de Castelldefels Platja, la contractació i col•locació de les llums de Nadal, el servei de recollida de residus i el de neteja dels edificis municipals.
La Sindicatura ha recomanat a l'Ajuntament que utilitzi un programa informàtic de gestió d'expedients i li ha demanat que planifiqui les contractacions amb antelació, ajustant-se a la normativa.
L'informe de la Sindicatura de Comptes recull l'anàlisi fet en un 76% del total de contractes administratius que l'Ajuntament de Castelldefels va signar l'any 2013, els quals ascendeixen a 100,02 milions d'euros.
De la contractació fiscalitzada, la Sindicatura ha conclòs que hi ha quatre serveis que no es van atorgar amb la modalitat correcte.
És el cas de l'adquisició directa de despeses de gas i electricitat per 1,19 milions d'euros, que la Sindicatura rebat i adverteix que s'hagués hagut de fer seguint el Text Refós de la Llei de Contractes del sector públic, de manera que hagués estat necessari el corresponent expedient de contractació.
Tampoc es va seguir el procediment correcte, apunta la Sindicatura, en un encàrrec de gestió que l'Ajuntament va fer a una empresa municipal per a diverses actuacions per 3,15 MEUR, ja que la companyia no tenia regulat que pogués assumir aquests encàrrecs.
D'altra banda, l'informe adverteix que la contractació del lloguer, muntatge i desmuntatge dels llums de Nadal es va fer a través d'un contracte menor de 37.462 euros, quan realment s'hagués hagut de licitar segons recull la Llei de Contractes del sector públic.
Finalment també es qüestiona la compra de 77 ordinadors a un mateix proveïdor per 58.335 euros amb quatre contractes menors.
La Sindicatura apunta que aquest fraccionament va ser "indegut".
Irregularitats als expedients de la zona blava i recollida de residus
D'altra banda, l'informe recull diverses irregularitats en els expedients dels contractes del servei de la zona blava de Castelldefels Platja i en la recollida de residus municipals, neteja viària i deixalleria municipal.
En el primer cas, recorda que l'ordenança municipal per regular l'estacionament es va aprovar després d'haver fet la concessió.
Diu que això va "desvirtuar per complert" els paràmetres amb què s'havia fet l'adjudicació, de manera que es va haver d'ajustar el contracte i l'Ajuntament va deixar de cobrar el cànon del primer any i de part del segon, per valor de més de 800.000 euros.
Donada la situació, l'informe conclou que el servei de zona blava s'hagués hagut de licitar de nou.
En el cas de la recollida de residus, el contracte tenia un valor de més de 84,5 MEUR, i l'informe assegura que es va tipificar de forma incorrecte com a 'administratiu especial', malgrat hauria de ser un contracte 'de serveis'.
Això el va convertir en nul, explica la Sindicatura, però a data d'octubre de 2016 –quan es tanca l'informe- encara no s'havia licitat de nou el servei, de manera que aquest s'està prestant amb un contracte vençut.
En paral•lel, un altre servei que es va estar prestant a l'Ajuntament l'any 2013 malgrat el contracte no estava en vigor era la neteja dels edificis municipals.
Les conclusions de la fiscalització indiquen que es va oferir durant 31 mesos amb el contracte extingit, i que no es va iniciar el nou procés de contractació fins a un any i mig després que finalitzés el contracte anterior.
Finalment, l'informe constata que en diversos anuncis de licitació de l'Ajuntament de Castelldefels no es reflecteixen els requisits de solvència exigits, i apunta que s'incompleix la normativa perquè es fa referència als plecs de clàusules administratives particulars.
Al mateix temps, s'indica que hi ha hagut manca de publicitat en l'adjudicació de tres contractes i que també s'han observat "retards significatius" en la publicació de quatre més.
Un cop culminat l'informe, la Sindicatura recomana al consistori que tot allò referent a la contractació administrativa es gestioni a través d'una aplicació informàtica especial que permeti fer el seguiment "acurat" i ajustat a la llei.
Alhora, també l'insta a fer amb més antelació la tramitació de noves licitacions en el cas de renovació de contractes que estiguin a punt d'acabar.
Per últim, recomana al govern que faci amb màxima antelació la previsió de necessitats de material que es poden contractar de forma conjunta per evitar casos com, per exemple, la compra d'ordinadors amb contractes menors fraccionats.

Response: La Sindicatura de Comptes ha localitzat serveis contractats per l'Ajuntament de Castelldefels l'any 2013 amb irregularitats que inclouen els llums de Nadal, una compra de 77 ordinadors, la zona blava, la recollida de residus i la neteja viària entre d'altres. Per això, la Sindicatura demana a l'Ajuntament que utilitzi un programa per fer la contractació pública i respecti la normativa.


Instruction: Explica'm breument les idees principals del text següent:

Context:
El papa Francesc viatjarà del 28 al 29 d’abril al Caire (Egipte) enmig d’una atmosfera de tensió a causa dels recents atemptats perpetrats el passat 9 d’abril contra la comunitat cristiana del país i reivindicats pel grup terrorista Estat Islàmic, que van provocar la mort de més de 40 persones.
El Pontífex acudeix al Caire convidat pel president de la República, els bisbes de l’Església Catòlica, el papa de l’Església Copta Teodor II –que va escapar il·lès de l’atemptat a la catedral de Sant Marc d’Alexandria on presidia la cerimònia del Diumenge de Rams–, i pel Gran Imam de la Mesquita d’Al-Azhar, Cheikh Ahmed Mohammed el-Tayyib,
El papa arribarà a les 14:00 hores del proper divendres 28 (hora local) a l’Aeroport Internacional del Caire on tindrà lloc l’acolliment oficial i, a continuació, es desenvoluparà la cerimònia de benvinguda al Palau Presidencial d’Heliòpolis.
Més tard, Francesc realitzarà dues visites de cortesia: al president de la República i al Gran Imam d’Al-Azhar.
Posteriorment tindrà lloc la trobada del Pontífex amb les autoritats i la visita de cortesia al papa Teodor II.
El dissabte 29 d’abril, el papa Francesc celebrarà la Santa Missa a les 10:00 hores i esmorzarà amb els bisbes egipcis i el sèquit papal.
A les 15:15 hores presidirà una trobada d’oració amb el clergat, els religiosos, les religioses i els seminaristes.
Després de la cerimònia de comiat, el Pontífex emprendrà a les 17:00 hores el vol de retorn a Roma.
L’arribada a l’aeroport romà de Ciampino està prevista a les 20:30 hores.
Es tracta de la segona vegada que un papa trepitja terra egípcia.
El primer va ser Joan Pau II l’any 2000, en el marc d’una peregrinació jubilar.
Ara, Egipte es prepara per acollir novament un Pontífex, en aquesta ocasió enmig d’un clima de tensió.
UN PAÍS EN ESTAT D’EMERGÈNCIA
El passat 9 d’abril, dos atemptats contra dues esglésies coptes de Tanta i Alexandria perpetrats per terroristes suïcides van provocar la mort de més de 40 persones enmig de les celebracions del Diumenge de Rams.
Com a conseqüència, el Parlament d’Egipte va aprovar la imposició de l’estat d’emergència durant un període de tres mesos.
El papa Francesc va expressar la seva condemna i el seu dolor pels fets durant l’Àngelus.
“Que el Senyor converteixi el cor dels qui sembren violència i mort i també el d’aquells que fan i fabriquen armes”, va assenyalar.
L’endemà dels atacs, els superiors generals de l’ordre dels franciscans, que van ser rebuts pel papa al Vaticà, van informar que Francesc havia confirmat “amb gran fermesa” el seu viatge a Egipte malgrat els atemptats.
Bergoglio els va explicar llavors que el president del Consell Pontifici per a la Promoció de la Unitat dels Cristians, Kurt Koch, havia sortit aquell mateix dilluns amb destinació a Egipte per preparar la visita.
AJUDA Al DIÀLEG I ESTÍMUL PER ALS COPTES
“El papa no es tanca davant allò que ha passat, sinó que amb gran fermesa i convicció parteix cap a Egipte per confirmar i ajudar el diàleg i la comunió de la vida cristiana”, va subratllar el ministre general de l’Ordre Franciscana dels Frares Menors Conventuals, Marco Tasca.
Una ulterior confirmació va arribar aquest mateix dia per part del número dos de la Secretària d’Estat del Vaticà, Angelo Becciu, que s’encarrega dels viatges apostòlics, en declaracions al diari ‘Corriere della Sera’.
“No hi ha cap dubte que el papa mantindrà el propòsit d’anar-hi.
El que ha passat provoca una torbació i un gran patiment, però no pot impedir el desenvolupament de la missió de pau del papa”, ha afirmat.
El bisbe copte catòlic d’Ismayliah, Makarios Tewfik, ha precisat en declaracions a Radio Vaticana recollides per Europa Press, que “sens dubte aquesta visita és un nou pas en l’obertura cap als germans musulmans” i, alhora, “un estímul per a l’Església ortodoxa copta que pateix el martiri amb tants successos últimament”.
En les peticions per a la Missa que tindrà lloc aquest dissabte, publicades per la Santa Seu, es recull una en francès “per a totes les víctimes de la violència i del terrorisme al món”, en concret, per “als màrtirs d’Egipte”, i es resa per “als emigrants i refugiats que han hagut d’abandonar els seus països per la guerra”.

Response: El papa Francesc ha estat convidat al Caire pel president i altres líders religiosos. El Pontífex ha confirmat que volarà el 28 d'abril, malgrat els atemptats comesos per Estat Islàmic el Diumenge de Rams contra la comunitat cristiana d'Egipte, amb l'objectiu de promoure la pau i el diàleg. Els dos dies que hi serà té planificades cerimònies, misses i altres visites.


Instruction: Explica'm breument les idees principals del text següent:

Context:
Eren les 23.33 hores d'aquest dimarts quan saltaven les alarmes.
"De moment, així està previst", deien durant la tarda alguns dels dirigents del partit d'Oriol Junqueras, conscients que l'ona expansiva de la trencadissa que es va visualitzar dilluns al Parlament podia alterar les previsions.
I sí, enmig del temor admès en l'esfera republicana, quan faltaven 27 minuts perquè s'extingís el dimarts, una convocatòria contra pronòstic del president de la Generalitat, Quim Torra, encenia totes les alarmes.
Declaració institucional a les 12.00 hores, just abans de l'hora en què Aragonès hauria d'estar protagonitzant la posada de llarg dels comptes al Parlament.
La cita no només agafava per sorpresa ERC i els seus consellers, sinó també a dirigents de JxCat.
L'agenda del dia saltava pels aires.
anàlisi
Eleccions en diferit, campanya des del Govern
Les claus per entendre l'anunci de Torra, que evita trencar l'executiu, prioritza els pressupostos, explorarà el diàleg amb Sánchez i dona temps a JxCat per escollir candidat
Convocaria eleccions el president tot i no haver-hi unanimitat dins de JxCat?
Expulsaria ERC de la coalició governamental?
Es rellevaria el vicepresident Pere Aragonès?
Davant la falta d'informació i de comunicació amb presidència, els rumors es disparen.
A primera hora d'aquest dimecres, els interrogants seguien sent els mateixos.
"No sabem res", "Ni idea", "No ens han dit res", han repetit durant 12 hores els dirigents d'ERC consultats.
Reunió d'urgència per valorar tots els escenaris
Davant la incertesa i enmig d'informacions publicades per alguns mitjans que apuntaven que es podien produir canvis en el Govern, el partit de Junqueras s'ha reunit a Calàbria per valorar tots els escenaris a l'espera de tenir una mínima pista del pronunciament del president.
En la segona part del missatge, recollien la incomoditat amb la situació: "ERC considera que en un govern de coalició les decisions s'han de prendre de manera consensuada.
Cinc minuts després d'aquest avís, Aragonès es reunia amb Torra, quasi a l'hora límit i després que el president hagués comunicat el contingut del seu missatge als consellers de JxCat.
Els minuts justos per comunicar-li que, finalment, la seva aposta seria anunciar eleccions després de l'aprovació dels pressupostos.
"No ens han explicat res.
Només al Pere cinc minuts abans de sortir a la compareixença", expliquen des de la seu de Calàbria.
Després, el president es plantava davant dels mitjans per comunicar-ho públicament.
Pressupostos i eleccions, sí.
Però perquè "s'ha deteriorat la confiança amb ERC", perquè no s'actua amb "lleialtat", perquè no hi ha "unitat" i perquè s'ha deixat la presidència de la Generalitat "a la intempèrie" retirant la condició de diputat de Torra.
També, l'acusació als republicans d'haver-se "doblegat" davant la repressió.
Malgrat la contundència de la diagnosi i l'evident convivència trencada entre els socis, a ERC encaixen l'anunci amb un "podria haver estat pitjor".
De fet, hi ha el convenciment que la via assenyalada pel president, la dels pressupostos i la de seure a la mesa de negociació amb el PSOE, és la que "sempre" han defensat ells malgrat les crítiques rebudes per part de JxCat.
Així ho expressen en el comunicat -no roda de premsa- que emeten com a resposta a Torra: "És una posició que sempre hem defensat i sobre la qual s'ha bastit un consens estratègic que ara es materialitzarà de manera tangible a favor del conjunt de la ciutadania de Catalunya".
Eviten entrar en el cos a cos, no es pronuncien sobre les frases més dures pronunciades pel president i prometen treballar amb "lleialtat" perquè l'adversari no és cap altre que "la repressió" de l'Estat.
Al cap i a la fi, sostenen de portes endins, aquesta tarda Aragonès estarà presentant els pressupostos i la promesa d'aprovar-los entenen que passa perquè Junts per Catalunya torni a votar al Parlament.
"Doncs, precisament, pressupostos i eleccions és el nostre full de ruta", deixava anar un dirigent dels comuns també després de 12 hores de desconcert.

Response: Després del trencament del Govern dilluns al Parlament, Torra convoca dimarts a última hora una reunió urgent per l'endemà. Ni ERC ni alguns de JxCat no en saben la raó i hi ha moltes especulacions. Minuts abans del comunicat, el vicepresident Aragonès és informat que es parlarà de pressupostos i eleccions. ERC critica la falta de comunicació i de coalició.


Instruction: Explica'm breument les idees principals del text següent:

Context:
El president de la Generalitat, Quim Torra, rep a les dotze del migdia al Palau de la Generalitat el president espanyol, Pedro Sánchez.
La reunió, la tercera després de la visita de Torra a la Moncloa el 9 de juliol de 2018 i de la cimera de Pedralbes el 20 de desembre del mateix any, ha de precedir el començament dels treballs de la taula de diàleg pactada entre el PSOE i ERC per a abordar les solucions per al conflicte polític entre Catalunya i Espanya.
També arriba marcada per la proximitat de la convocatòria electoral a Catalunya, anunciada pel president Torra una volta el parlament aprovi el pressupost.
La decisió de Torra la setmana passada, després de l’enèsima trencadissa entre JxCat i ERC al parlament per la retirada de l’escó del president, va fer trontollar la taula de diàleg.
Sánchez va ajornar-la fins que es formés nou govern a Catalunya, però ERC va forçar-lo a rectificar.
En una reunió exprés a la Moncloa, el portaveu dels republicans, Gabriel Rufián, va recordar a Sánchez que el suport d’ERC al pressupost del govern espanyol anava lligat als avenços que hi hagués a la taula de diàleg.
El PSOE va rectificar el mateix dia, mantenint la reunió entre Sánchez i Torra i assegurant que la taula de diàleg començaria a caminar aviat, independentment del calendari electoral a Catalunya.
En el si d’ERC va molestar profundament l’incompliment ‘flagrant’ del PSOE.
L’acord signat per a facilitar la investidura de Sánchez recollia que la taula de diàleg s’havia de reunir quinze dies després d’haver-se constituït el govern espanyol, un termini que ja va incomplir-se, perquè la setmana passada els dos presidents encara no s’havien reunit.
La trobada d’avui pot desencallar la data de convocatòria de la taula de diàleg.
En una conversa telefònica el 9 de gener, Torra va traslladar a Sánchez la voluntat d’abordar les qüestions de fons del conflicte polític i va convidar-lo a encarrilar la taula de negociació.
A la reunió del 15 de gener amb JxCat, ERC, la CUP, l’ANC i Òmnium Cultural, va acordar-se que a la reunió entre presidents es parlaria del dret d’autodeterminació, de l’amnistia i del fi de la repressió.
Sánchez oferirà una conferència de premsa quan acabi la reunió, juntament amb la ministra de Política Territorial i Funció Pública espanyola, Carolina Darias.
L’última visita institucional de Sánchez a Catalunya va ser el 21 d’octubre, quan va visitar agents de la policia espanyola ferits a l’Hospital de Sant Pau.
El personal sanitari va escridassar-lo i un dels seus escortes va mostrar una arma llarga als manifestants que protestaven contra la presència del president espanyol, en plenes mobilitzacions contra la sentència del procés.
En una entrevista posterior, Sánchez va criticar la direcció de l’hospital per no haver-lo rebut.
El Tsunami Democràtic també havia convocat aquell dia una seguda davant la delegació del govern espanyol, on Sánchez havia de reunir-se amb la delegada espanyola a Catalunya, Teresa Cunillera.
Aquells dies, Sánchez era en plena campanya electoral pel 10-N i es negava a parlar per telèfon amb el president Torra.
No tan sols no volia dialogar, sinó que durant la campanya va endurir el to contra l’independentisme.
El resultat del 10-N va obligar-lo a pactar amb ERC per assegurar-se la investidura.
Sánchez va passar de dir que hi havia un problema de convivència entre catalans a acceptar que hi havia un conflicte polític entre Catalunya i Espanya.
També va haver de reconèixer Torra com a interlocutor i comprometre’s a reunir-s’hi en el marc de la taula de diàleg.
La reunió al Palau de la Generalitat no serà l’única que mantindrà el president espanyol durant la seva visita a Catalunya.
Sánchez té previstes reunions entre avui, a partir de les 17.00, i demà a la delegació del govern espanyol a Catalunya amb representants de Barcelona Global, Foment del Treball, la PIMEC, CCOO i la UGT per a abordar el nou pressupost espanyol, així com una reunió de treball amb el PSC.
També té prevista una reunió amb la batllessa de Barcelona, Ada Colau.
Quan Sánchez va traslladar la reunió del consell de ministres el 21 de desembre del 2018 a Barcelona, també va reunir-se amb Colau aquell dia, l’endemà de la cimera al Palau de Pedralbes en què el govern espanyol havia signat la Declaració de Pedralbes amb el govern català.
Posteriorment, Sánchez es va desdir dels compromisos per les protestes de l’extrema dreta espanyola i la manifestació a la plaça Colón de Madrid.
‘El diàleg és l’única manera de resoldre la situació a Catalunya’, ha defensat la vice-presidenta del grup al Parlament Europeu, Simona Bonafè, en una trobada amb mitjans aquest matí.
L’eurodiputada italiana ha remarcat la ‘importància’ de la trobada i ha assegurat que cal trobar a ‘un acord’ entorn l’afer català.

Response: El president espanyol, Pedro Sánchez, ha volgut ajornar la seva trobada amb el president de la Generalitat fins a la formació del nou govern català malgrat tenir més reunions a Catalunya. ERC, descontenta, ha hagut de recordar a Sánchez que el pacte amb el PSOE incloïa el compliment d'una taula de diàleg que encara no hi havia cap avenç.


Instruction: Explica'm breument les idees principals del text següent:

Context:
En les eleccions andaluses el partit d’extrema dreta Vox ha passat de tenir un suport molt minoritari el 2015, quan va aconseguir tan sols 18.422 vots (0,46%), a entrar amb força al parlament, gràcies al vot de 395.978 electors (10,97%), que li atorguen dotze escons.
Per a entendre aquest canvi tan gran, la primera cosa que es pot pensar és que una part dels votants del Partit Popular o de Ciutadans s’han radicalitzat encara més i han decidit de votar l’extrema dreta més desacomplexada.
Però això topa amb les dades, perquè, sumats els resultats d’aquestes dues formacions, s’observa que han augmentat el percentatge de vot i tan sols han perdut, en total, 27.000 vots.
Això significa que els vots de Vox no poden provenir exclusivament d’aquests dos partits, i cal fer-ne una anàlisi més profunda.
El fet més lògic és que el vot hagi sortit de l’abstenció, però trobem que la participació ha caigut d’uns quatre punts, de manera que tampoc no sembla que provingui exclusivament d’aquest sector.
El president de l’empresa demoscòpica Gad3 ha dit que prop d’un 10% de vots de Vox prové dels partits d’esquerres, mentre que una enquesta recent de SocioMétrica per a El Español assenyalava un percentatge similar: un 13% provenen de PSOE, Podem i Esquerra Unida i un 9% de l’abstenció.
Un quart dels vots en total.
Per comprovar aquesta hipòtesi, podem observar què passa en els feus socialistes, situats en tretze municipis de més de 25.000 habitants, on el PSOE ha guanyat en totes les eleccions que hi ha hagut, amb percentatges d’abstenció diversos.
En tots els municipis hi ha un comportament semblant: mentre que l’esquerra –PSOE i Endavant Andalusia– ha perdut milers de vots en aquestes ciutats, el PP i Cs hi han mantingut el suport.
Sense dades d’enquestes no es poden fer relacions directes, però d’acord amb l’observació anterior tot fa pensar que el vot de Vox prové de tres fonts diferents.
La primera seria l’abstenció.
Tanmateix, havent disminuït la participació, sembla difícil que sigui un percentatge gaire important i que la majoria del vot provingui d’aquí.
Una segona hipòtesi podria ser que hi hagi votants socialistes que hagin votat el PP i Cs, i a la vegada part dels votants d’aquests dos partits hagin passat a Vox.
Això explicaria per què augmenta aquest partit d’extrema dreta sense que disminueixi el vot de la resta de la dreta.
Però, fos com fos, això implicaria que gran part de l’esquerra ha passat a votar la dreta.
Finalment, veient el comportament en els principals feus socialistes, sembla que una part del vot d’esquerres ha passat directament del PSOE a Vox, una dada que les enquestes consideren probable.
Diverses enquestes marquen entre un 10% i 13% dels vots provinents de PSOE i AA, però el fet que el resultat de Vox encara hagi superat l’estimat podria significar que el percentatge sigui encara superior.
Un comportament com aquest seria similar al del Front National a l’estat francès, on part de l’esquerra ha passat a votar a aquest partit, que centra el discurs en la immigració, el centralisme i la defensa de la ‘nació’.
Andalusia era la comunitat on l’esquerra mantenia un suport més alt, i ha passat del 57% dels vots al 44%.
Aquest resultat pot ser un fet anecdòtic, però també podria no ser-ho, amb un augment de l’extrema dreta, mentre que la dreta tradicional es manté i s’enfonsa l’esquerra.
És el mateix procés que s’ha seguit a l’estat francès.
Extrapolat al conjunt de l’estat espanyol, el resultat de les eleccions andaluses implicaria una clara majoria de la dreta.
La ultradreta seria una part d’aquesta majoria i el PP es radicalitzaria més que mai.
Això significaria que, sense un canvi radical de les formacions dites d’esquerra, trigarien molt de temps a tornar a governar.

Response: Les dades suggereixen que gran part dels vots de Vox no provenen dels partits de dretes tradicionals, sinó de l'abstenció i dels votants dels partits d'esquerres. Les enquestes mostren que entre un 10% i un 13% dels vots de Vox provenen del PSOE i Endavant Andalusia. Es tracta d'un comportament similar al que s'ha viscut a França.


Instruction: Explica'm breument les idees principals del text següent:

Context:
El sector firal a Catalunya veu amb "inquietud" que es consideri a les fires com "esdeveniments massius" similars als concerts o als partits de futbol i avisa que cal que s'apliquin mesures "singulars" i "pròpies" per evitar un retard en la represa de l'activitat que impliqui que es deixin de fer fins a un 80% de les fires que Catalunya tenia previstes per aquest any.
Així ho apunta el president de la Federació de Fires de Catalunya (FEFIC), Ramon Ferrando, en declaracions a l'ACN.
Segons les dades de la FEFIC i la Direcció General de Comerç de la Generalitat, el coronavirus ja ha provocat que s'hagin deixat de celebrar a Catalunya un 42,5% de les fires previstes per aquest 2020, incloent els mesos de juliol i agost.
"Si se'ns posa al mateix sac que els grans esdeveniments es dificultarà el retorn a la normalitat al setembre, octubre i mesos posteriors", diu Ferrando, que recorda que les fires requereixen de certeses i mesos de preparació per poder funcionar bé.
La tardor és, juntament amb la primavera, que ja es dona per perduda, el moment de més activitat per a les fires, i per això temen que imposar-los unes restriccions com les de macroconcerts o esdeveniments esportius puguin retardar la represa de l'activitat.
"Volem aixecar la mà i dir que estem aquí", defensa Ferrando.
"Les fires de Catalunya de diferent grandària i perfil, les que n'organitzem de professionals i populars, compartim aquesta inquietud", afirma.
En aquest sentit, la FEFIC ha enviat un document al Govern on demana tenir veu pròpia en el comitè tècnic que ha d'elaborar el Pla per a la reactivació econòmica i protecció social, que presideix el vicepresident Pere Aragonès.
A més, també reivindica la seva capacitat d'oferir garanties sanitàries durant els esdeveniments i proposa solucions específiques per al sector.
"Podem actuar amb seguretat als nostres recintes i fires, tenim la capacitat de controlar els accessos.
Els estands o espais d'exposició són estàtics, i també s'hi pot controlar l'accés", destaca Ferrando.
De fet, fonts de Fira de Barcelona expliquen que la reivindicació és compartida per tot el sector a nivell mundial, i que es planteja com una mesura necessària des d'associacions globals com la UFI o l'espanyola AFE.
I és que malgrat que moltes de les fires que es fan als recintes de Plaça Espanya i Gran Via a Barcelona i l'Hospitalet del Llobregat no s'inclouen a la llista d'esdeveniments adherits a la FEFIC -sí que hi és, per exemple, el Saló de l'Ensenyament-, els plans de Fira de Barcelona són similars als de l'organització.
Fonts de Fira recorden que per ara no han cancel·lat cap esdeveniment propi, i que tots s'han ajornat a la tardor.
Les cancel·lacions han arribat de fires externes que es fan al recinte, com el Mobile World Congress o la fira del Còmic o el Manga.
Però la clau per poder fer els esdeveniments de la tardor és l'evolució del coronavirus i que, també, s'exclogui les fires de les restriccions d'aforament que s'imposen, per exemple, als concerts.
El president de la federació de fires de Catalunya, Ramon Ferrando, recorda que estats com Alemanya ja han diferenciat el sector firal d'altres grans esdeveniments, especialment tenint en compte el seu gran impacte econòmic i social.
A més, la FEFIC avisa que caldran partides pressupostàries destinades a ajudar el sector firal, tot i que encara no tenen xifres de quant caldria per dinamitzar-lo.
D'altra banda, des del sector firal treballen amb diversos escenaris d'organització dels esdeveniments davant de l'enorme incertesa que provoca el coronavirus.
"La incertesa no marxarà, però pretenem rebaixar-la al màxim i eliminar incògnites per poder començar a treballar i que algunes coses es puguin començar a planificar amb seguretat", explica el president de la FEFIC.
Ferrando també es mostra "sorprès" per la decisió del govern espanyol d'imposar una quarantena de 15 dies a tota persona que arribi a l'Estat, però confia que no s'allargarà en el temps.
"Hi ha temps per replantejar la mesura per quan es pugui reiniciar l'activitat turística i firal, perquè si no, seria totalment contraproduent", destaca el president de l'entitat.
Amb tot, admet que l'aplicació d'aquesta restricció, encara que s'acabi aixecant, pot generar "certa confusió" entre la gent que estigui plantejant-se si ve o no a Catalunya per participar en una determinada fira.

Response: El sector firal està preocupat perquè en temps de covid se li aplica la mateixa normativa que als esdeveniments massius, per això la FEFIC demana tenir veu pròpia en l'elaboració del Pla per a la reactivació. Calen mesures ajustades al sector per no causar anul·lacions i un retard en la represa de l’activitat, ja que les fires requereixen molta preparació.


Instruction: Explica'm breument les idees principals del text següent:

Context:
En una interfície cervell-computadora (ICC), els senyals neuronals registrats en el cervell s’integren en un algoritme que els tradueix perquè les persones amb discapacitats físiques els puguen utilitzar per a controlar una sèrie de dispositius, com ara teclats virtuals (Birbaumer et al., 1999; Sellers, Ryan i Hauser, 2014; Vansteensel et al., 2016), jocs (Perdikis, Tonin, Saeedi, Schneider i Millán, 2018), braços i mans robòtiques (Collinger et al., 2013; Hochberg et al., 2012), robots mòbils (Leeb et al., 2015) i cadires de rodes (Carslon i Millán, 2013; Ron-Angevin et al., 2017).
Per exemple, la Figura 1 mostra una cadira de rodes controlada amb la ment.
L’usuari rep la informació de la resposta de la pròtesi mitjançant les vies sensorials normals o directament a través d’estimulació cerebral, amb la qual cosa s’estableix un bucle de control tancat.
La tecnologia d’ICC ofereix una forma natural d’augmentar les capacitats humanes ja que proporciona un nou mitjà d’interacció amb el món exterior.
En aquest sentit, és particularment interessant com a ajuda per als pacients amb discapacitats neuromusculars severes, encara que també obre noves possibilitats per a la interacció humà-màquina de persones sense discapacitats.
«La tecnologia de les interfícies cervell-computadora ofereix una manera natural d’augmentar les capacitats humanes»
El principi central d’una ICC és la capacitat de distingir diferents patrons d’activitat cerebral associats a intencions o ordres mentals concretes.
Per tant, l’adaptació és un component clau d’una ICC, ja que, d’una banda, els usuaris han d’aprendre a modular les seues ones cerebrals per generar patrons cerebrals diferents, mentre que, d’una altra, les tècniques d’aprenentatge automàtic haurien de descobrir els patrons cerebrals individuals que caracteritzen les tasques mentals executades per l’usuari.
En essència, una ICC és un sistema amb dos aprenents que entaulen un procés d’adaptació mútua (Carmena, 2013; Perdikis et al., 2018).
Aquest procés comença amb la selecció de característiques discriminants i estables –components cerebrals de cada usuari que maximitzen la diferenciació entre ordres mentals i que, a causa de la naturalesa no estacionària dels senyals cerebrals, són estables en el temps– per a construir models òptims que descodifiquen la intenció de l’usuari.
Aquestes característiques inicials representen els components cerebrals que l’usuari pot modular de manera natural i aprendre a controlar voluntàriament gràcies a la informació rebuda en l’entrenament en connexió amb la ICC.
Com a exemple d’aquest enfocament d’aprenentatge mutu de les ICC, un estudi recent va investigar la hipòtesi que l’aprenentatge mutu és un factor crític per a aconseguir que les ICC puguen funcionar de manera fiable en aplicacions fora del laboratori (Perdikis et al., 2018).
A diferència de la tendència més habitual a centrar-se de manera quasi exclusiva en els aspectes d’aprenentatge automàtic de les ICC, un enfocament holístic de l’aprenentatge mutu basat simètricament en els tres pilars (màquina, subjecte i aplicació) va resultar ser el sistema d’entrenament òptim per a preparar dos usuaris que van participar en 2016 en la cursa Cybathlon, la primera competició internacional d’ICC en la qual usuaris amb discapacitats greus operen un dispositiu.
Concretament es va entrenar dos participants amb greus problemes derivats de lesions medul·lars cròniques perquè controlaren el seu avatar en un joc de curses virtuals amb ICC.
Els resultats de la competició van mostrar l’efectivitat de l’aprenentatge mutu: un d’ells va guanyar la medalla d’or i els dos van marcar els tres millors temps (Figura 2).
El que és més important, es van poder extraure correlats d’aprenentatge a tots els nivells de la interfície –aplicació, resultats de la ICC i neuroimatge EEG– d’ambdós usuaris, amb una avaluació prou llarga i, a més, en condicions reals i fins i tot adverses com les del dia de la cursa.
Quin tipus d’ones cerebrals podem utilitzar per a controlar dispositius directament?
L’activitat elèctrica és la candidata natural gràcies a l’excel·lent resolució temporal que ofereix (es pot realitzar un seguiment dels canvis en l’activitat cerebral en el rang dels mil·lisegons).
Podem enregistrar l’activitat elèctrica del cervell tant de manera invasiva com no invasiva (Figura 3).
La primera d’aquestes tècniques fa servir una matriu de microelèctrodes implantada en el cervell per a enregistrar l’activitat de neurones individuals –o de petites poblacions neuronals que donen lloc a potencials de camp local–.
L’activitat conjunta general de les poblacions neuronals també es pot enregistrar de manera invasiva mitjançant elèctrodes ubicats en la superfície del cervell, és el que es coneix com electrocorticografia.
Les ICC no invasives utilitzen principalment activitat electroencefalogràfica enregistrada mitjançant elèctrodes ubicats en el cuir cabellut per mesurar l’activitat sincrònica de milions de neurones corticals.
La naturalesa dels senyals dels potencials de camp local, l’electrocorticografia i l’electroencefalografia, és semblant, però ocorren a diferents escales espacials –microscòpica, mesoscòpica i macroscòpica, respectivament.
Llig l’article sencer al web de Mètode
José del R. Millán és Càtedra Defitech en Interfícies Cervell-Computadora (CNBI) en el Centre de Neuropròtesis de l’Escola Politècnica Federal de Lausana (Suïssa), on també treballa com a professor associat.
Què és Mètode?

Response: La tecnologia d’ICC permet a les persones discapacitades transformar els senyals neuronals en ordres per controlar certs dispositius. També fa possible la interacció d'una persona sense discapacitats amb una màquina per potenciar les capacitats humanes. Hi ha diversos estudis que analitzen aquest aprenentatge mutu. L'enregistrament de l'activitat elèctrica del cervell es fa amb tècniques invasives o no invasives.


Instruction: Explica'm breument les idees principals del text següent:

Context:
Tarraco Viva dóna el tret de sortida amb l'espectacle de recreació dels Jocs de Nemea a l'Amfiteatre romà.
La cerimònia inaugural ha recreat aquest diumenge les grans competicions esportives de la Grècia clàssica.
El festival, que se celebrarà fins al 27 de maig, arriba a la 20a edició amb més de 450 actes i comptarà amb una participació de prop d'un miler de persones, entre els grups de recreació i entitats vinculades al certamen.
La figura de la dona té un pes rellevant en aquesta edició.
El director del festival, Magí Seritjol, ha afirmat que "la història ens ajuda a crear un pensar crític" i, per això, s'ha de mirar al passat "per entendre el que està passant ara".
En la mateixa línia s'ha manifestat la regidora de cultura de Tarragona, Begoña Floria, qui ha assenyalat que el certamen és una "peça important" del pla cultural dels Jocs del Mediterrani.
"Un dels grans llegats tornarà a ser agafar l'embranzida, de lideratge cultural i social", ha asseverat perquè "tenim una gran força quan sumem tots".
Des de fa dues dècades que el festival Tarraco Viva té com a objectiu "donar vida a les pedres mortes" i contribuir a la difusió dels coneixements de la història.
La recreació dels Jocs de Nemea ha comptat amb unes 150 persones escenificant a l'Amfiteatre tarragoní com es vivien a l'antiga Grècia les competicions esportives.
Un espectacle en castellà i català per simular el bilingüisme de l'època entre el llatí i el grec on les lluites de gladiadors han fet participar activament al públic a l'hora de decidir si els concedien morir o viure després del duel.
Els jocs, que eren bianuals, també han representat competicions com tirar l'arc o bé curses femenines i masculines.
La reconstrucció històrica ha anat a càrrec del Thaleia i d'Ars Dimicandi, entre altres.
El director del festival, Magí Seritjol, ha afirmat que s'ha de mirar enrere perquè el "passat no té sentit si no té un retorn ara" i, en aquest sentit, ha asseverat que la història "ajuda a crear el pensament crític".
Malgrat que enguany se celebren els vint anys de l'inici d'aquest certamen, Seritjol ha assegurat que el festival tot just arrenca i apunta que fins d'aquí a uns 10 anys "no començarà de debò".
Seritjol ha posat d'exemple importants festivals europeus, els quals diu que "comencen estar en forma cap als 25 o 30 anys".
"Encara no heu vist res", ha pronosticat en referència a la seva consolidació.
Tarraco Viva és una "peça important" del Pla Cultural dels Jocs del Mediterrani que en un mes es duran a terme a la ciutat.
La titular de cultura del consistori tarragoní ha destacat la voluntat de tornar a ser un "referent" entre els països mediterranis.
Floria ha sostingut que "un dels grans llegats dels jocs serà agafar l'embranzida" per assolir el lideratge cultural, social i reflexió "des de la nostra ciutat petita, humil i modesta" i ha afegit que les administracions i la ciutadania tenen una "gran força quan sumem tots".
Per la seva part, el director general de Patrimoni Cultural de la Generalitat, Jusèp Boya, ha remarcat l'interès creixent per part de les administracions per renovar i apostar pel patrimoni cultural de la ciutat i per situar-lo en l'interès nacional i internacional.
Més de 450 actes, 30 espais i prop d'un miler persones participant en el festival
Els organitzadors han programat més de 450 actes fins al pròxim 27 de maig, entre els quals el debat d'aquest diumenge a la tarda "Diàlegs amb la història: Esport i cultura al Mediterrani clàssic" i l'activitat 'Veïns de Roma', que enguany tindrà un nou format per tal d'arribar a molta més gent, ja que es recrearà la vida diària dels veïns d'una ciutat romana i es compararà amb les actuals.
L'activitat també comptarà una versió nocturna.
Per altra, el certamen es realitzarà en 30 espais, la majoria museus i recintes monumentals declarats Patrimoni Mundial de la ciutat i també a Altafulla, Constantí, Cambrils, Falset i Vila-rodona.
Entre els participants hi ha més de 30 entitats culturals de la ciutat, les quals sumen un miler prop d'un miler de persones.

Response: Tàrraco Viva ha iniciat la seva 20a edició amb l'espectacle de recreació dels Jocs de Nemea a l'Amfiteatre tarragoní. Aquest any el paper de la dona guanya importància. L'objectiu del festival és donar a conèixer la història, crear un pensament crític i informar sobre el passat per entendre l'actualitat. Hi ha programats més de 450 actes fins al dia 27.


Instruction: Explica'm breument les idees principals del text següent:

Context:
Girona ha atès telemàticament 15.000 demandes d'ajut social a través del nou dispositiu creat arran del confinament.
Aquest servei, el Porta d'Entrada, vol facilitar l'accés de la ciutadania als serveis socials davant les limitacions que la pandèmia ha imposat per a l'atenció presencial.
Les principals peticions tenen a veure amb ajudes per alimentació, pagament de lloguers o suport econòmic.
Tot i que se'n reben de tota la ciutat, els veïns de Santa Eugènia i Palau són els qui n'han sol·licitades més.
La regidora de Drets Socials, Núria Pi, diu que aquesta és una eina "que ha arribat per quedar-se" i que, tot i que el coronavirus l'ha "precipitada", ja es treballava per implantar-la abans que el confinament obligués a posar-la en marxa.
L'Ajuntament de Girona ha atès 15.000 demandes d'ajut social des del servei Porta d'Entrada, durant els primers cinc mesos de funcionament d'aquest canal.
Es tracta d'un dispositiu desplegat durant el confinament, i que s'ha mantingut un cop superat l'estat l'alarma, que té per objectiu facilitar l'accés de la ciutadania als serveis d'atenció social davant les limitacions que la crisi sanitària ha imposat a l'atenció presencial.
El servei ha estat reconegut com a bona pràctica per DIXIT Girona Centre de Documentació de Serveis Socials Marià Casadevall i la Fundació Campus Arnau d'Escala.
"Aquesta eina s'ha creat amb la finalitat de descongestionar els serveis socials de base i per donar una resposta immediata a la ciutadania.
La pandèmia ho ha precipitat, però aquest dispositiu ja s'estava acabant de treballar a principis d'any per poder-lo implementar aviat", afirma Núria Pi.
"És una eina que ha arribat per quedar-se i caldrà anar-la millorant i integrant en l'estructura dels serveis socials", afegeix la regidora de Drets Socials.
El programa posa a disposició de la ciutadania diferents vies de comunicació, des d'on s'ofereix informació general sobre els serveis, les prestacions i els recursos.
Aquesta també és la via per demanar cita prèvia per ser atès presencialment pels Equips d'Atenció Social Bàsica, el Servei d'Atenció a la Gent Gran i Dependència i l'Oficina Municipal d'Habitatge.
La Porta d'Entrada consisteix en el número de telèfon 972 419 404 i el correu electrònic serveissocials@ajgirona.cat.
Alimentació i lloguers
A banda de facilitar l'accés als Serveis Socials, aquest programa pretén millorar el primer contacte i atenció, disminuir els temps d'espera i agilitzar l'accés als serveis i prestacions per situacions de vulnerabilitat.
Les principals peticions, rebudes des del mes de març fins al 31 d'agost, tenen a veure amb ajudes en l'alimentació, suport econòmic, suport per al pagament de lloguer, informació sobre temes d'habitatge i informació sobre els tràmits per demanar una ajuda.
Tot i que es reben demandes des de tota la ciutat, s'han rebut més peticions dels barris de Santa Eugènia i Palau.
Des del Porta d'Entrada també s'han atès, del 21 de maig al 3 de juliol, 593 cites prèvies presencials de suport al tràmit telemàtic.
Aquestes cites es van fer en els set centres cívics de la ciutat i en el hall del Teatre Municipal.
Aquest servei en concret està pensat per donar suport en les tramitacions d'ajudes online a aquelles persones que no disposen de mitjans informàtics propis o dels coneixements necessaris per fer el tràmit autònomament.
Un suport que també es dona per via telefònica a aquelles persones que disposen de connexió a internet i que, amb l'orientació i assessorament necessari, poden fer el tràmit ells mateixos.
El dispositiu va ser seleccionat com a bona pràctica en el cicle 'Drets i innovació en els serveis a les persones en temps de crisi.
Compartim aprenentatges i bones pràctiques en l'àmbit social i sanitari' organitzat per DIXIT Girona Centre de Documentació de Serveis Socials Marià Casadevall i la Fundació Campus Arnau d'Escala.
El servei Porta d'Entrada va ser exposat el 15 de setembre a la sessió online 'Dret a un nivell de vida adequat i a la protecció social'.

Response: L'Ajuntament de Girona ja estava treballant en la creació del servei Porta d'Entrada, un dispositiu per atendre telemàticament les demandes d'ajut social. Les limitacions de la pandèmia han precipitat la seva posada en marxa i és un servei que ara es manté. En els primers cinc mesos s'han atès 15.000 demandes relacionades amb l'alimentació, el suport econòmic, temes d'habitatge, etc.


Instruction: Explica'm breument les idees principals del text següent:

Context:
PortAventura World estrenarà aquest dissabte el seu sisè hotel, anomenat Colorado Creek.
Un equipament amb 150 habitacions, de quatre estrelles i ambientat al Far West.
Ha suposat una inversió de 25 milions d'euros i donarà feina a unes 150 persones, segons han informat des del complex turístic.
El parc disposarà doncs, de fins a 2.000 habitacions, fet que el converteix en "el resort de referència d'Europa", en paraules de Fernando Aldecoa, director general de PortAventura World.
L'hotel destaca per la sostenibilitat ambiental, ja que serà "emissions zero", un aspecte que els directius volen estendre a la resta d'instal·lacions.
El Colorado Creek, segons ha destacat Aldecoa, "és l'hotel referent del resort".
Ho ha argumentat per tres raons: és un dels dos de més qualitat, els avantatges addicionals que tindrà el client -accés il·limitat al parc temàtic, un dia gratuït a Ferrari Land i accés a les piscines de l'hotel Gold River, entre altres- i que és el primer amb emissions zero.
Sobre l'aspecte mediambiental, Aldecoa ha avançat que el projecte comença al Colorado Creek, però que es vol implantar a la resta d'hotels i als parcs temàtics.
A més, volen liderar "l'eliminació i reciclatge de plàstic" a més d'impulsar la mobilitat sostenible amb l'ús de vehicles 100% elèctrics per dins del complex, així com d'energies verdes.
"Com a estratègia volem minimitzar la petjada mediambiental", ha concretat el director general.
El Colorado Creek té 150 habitacions de qualitat "premium" de 41 metres quadrats, tal com han apuntat, i totes seran iguals, encara que algunes estaran adaptades per a persones amb mobilitat reduïda.
L'hotel està ambientat en els ranxos luxosos de Colorado i es caracteritza per un ambient càlid on la fusta predomina.
En concret s'han usat 6.000 metres quadrats de fusta natural del nord d'Europa, certificada per la seva producció sostenible i responsable amb els boscos, tal com ha destacat Luis Valencia, director de projectes de PortAventura World.
En l'edifici principal hi ha dues grans làmpades, d'uns quatre metres de diàmetre i uns 150 quilos, que presideixen la sala central, connectada amb els pisos inferiors per unes escales i uns finestrals als dos extrems que il·luminen la zona.
A més hi ha un segon edifici a l'altre costat del jardí que fa les funcions de restaurant.
Augment de la demanda
Aldecoa ha destacat que en el darrer any el 35% dels clients dels parcs temàtics s'han allotjat als hotels de PortAventura World.
Una tendència que va a l'alça i que ha fet que els directius estudiïn l'opció de construir nous hotels en un futur proper per poder atendre la demanda.
De fet, Aldecoa ha avançat que a dia d'avui ja tenen un 10% més de reserves de cara a l'estiu respecte l'any passat i les previsions per aquesta temporada són que, al Colorado Creek, hi hagi una ocupació "de més del 90%".
Sobre el tipus de demanda, el director general ha diferenciat dos perfils.
D'una banda el de les famílies que fan estades llargues de vacances, i de l'altra les que aprofiten un pont o un cap de setmana per anar a PortAventura i passar una o dues nits als hotels.
Pel què fa a la procedència, Aldecoa ha detallat que han notat un increment del mercat estatal -el principal del complex- i d'alguns dels més importants que tenen a nivell internacional, com són el francès, el britànic i el rus.
Més esdeveniments
Aldecoa també ha avançat que el centre de convencions s'ampliarà.
Una decisió que respon a l'increment d'esdeveniments que s'hi duen a terme.
Des de l'obertura de l'equipament l'any 2009 s'hi ha realitzat més de 2.000 esdeveniments, ha apuntat.
"Més del 70% són internacionals", ha afirmat el director general, un fet que ha posicionat el parc "com un referent internacional dins del turisme de congressos i convencions".
També cal tenir en compte que amb la futura construcció del complex Hard Rock està previst que aquest tipus de clients augmenti a la Costa Daurada.
Les obres del centre de convencions culminaran aquest octubre i permetran augmentar l'espai dels 14.000 als 20.000 metres quadrats, ampliar la capacitat de 5.000 a 6.000 persones, i disposar de 24 sales, enlloc de les 18 actuals.
Tot plegat suposarà una inversió d'11 milions d'euros.
A més també es "redecorarà" l'hotel PortAventura, per tal d'adaptar-lo a les necessitats dels clients de congressos.
Uns treballs que tindran un cost de 12 milions d'euros.
Aquests treballs permetran, segons els directius de la companyia, poder obrir l'hotel PortAventura durant tot l'any i ampliar el nombre d'esdeveniments que s'hi fan.

Response: El Colorado Creek, el nou hotel de quatre estrelles de PortAventura, s'obre aquest dissabte. Ambientat en ranxos del Colorado, amb abundant fusta sostenible i 150 habitacions, serà l'hotel referent del parc d'atraccions, ja que és d'emissions zero, d'alta qualitat i oferirà avantatges exclusius pels clients. A més, PortAventura contempla la construcció de més equipaments arran d'un augment de la demanda.


Instruction: Explica'm breument les idees principals del text següent:

Context:
El conseller de Territori i Sostenibilitat, Damià Calvet, preveu que el tram central de la línia 9 del metro de Barcelona es posi en marxa d'una manera "progressiva" a partir del 2022 i ha xifrat en 1.127 milions d'euros el cost de les obres pendents.
En una comissió parlamentària per presentar les línies d'actuació del departament, el conseller de Territori ha dit que el departament treballa en una programació d'actuacions del 2019 al 2015 i que la posada en marxa d'aquest servei és "un dels principals reptes".
En la seva compareixença, Calvet ha tornat a defensar la implementació del sistema de la vinyeta en substitució dels actuals peatges.
Segons ha explicat, aquest sistema permetria destinar 300 milions l'any a la millora del transport públic, 250 milions en un pla d'inversions per resoldre "colls d'ampolla" a la xarxa viària i 120 milions en ajudar a l'ambientalització de flotes, tant de turismes com de mercaderies.
Calvet ha explicat que per pagar el cost de les obres pendents de la línia 9 demanarà un crèdit de 740 milions al Banc Europeu d'Inversions a retornar en 30 anys amb els tipus d'interès que determini l'entitat.
Sobre el crèdit, Calvet ha apuntat que ja té la "conformitat tècnica del banc".
En aquest sentit, el conseller de Territori ha reclamat a l'Estat que "autoritzi el crèdit" i que el departament farà "tot el possible" perquè "s'executi".
Sobre el sistema de la vinyeta, Calvet ha dit que el Govern vol "superar el no-sistema" actual.
Ha precisat que el departament proposa un pagament d'una tarifa plana "per temps i no per quilòmetres".
Amb tot, Calvet ha anunciat que proposarà la creació "immediata" del grup de treball de peatges, que es va dissoldre amb la passada legislatura.
Amb l'objectiu de definir el sistema, el conseller de Territori ha dit que s'ha de fer definir "com ha de ser la tarifa des del màxim consens".
Calvet també ha acusat el ministeri de Foment de "no saber com afrontar" la finalització de les concessions de peatges.
El conseller de Territori ha subratllat que el sistema proposat pel departament "comporta beneficis econòmics, socials i mediambientals" i ha demanat al ministeri que sigui "valent" i busqui la "innovació" i la "sostenibilitat".
La T-Mobilitat, prevista pel 2019 a Barcelona
En la seva compareixença, Calvet també s'ha referit al projecte de la T-Mobilitat, un sistema que el conseller de Territori ha recordat que pretén que es pugui "viatjar per Catalunya amb una sola targeta o amb el mòbil i que aplica una tarifa única i un sistema quilomètric que substitueix les actuals corones tarifàries".
El conseller de Territori ha assegurat que actualment està "en fase d'implementació" i que el seu desplegament a l'àrea metropolitana de Barcelona està previst pel 2019 i un any després a la resta de Catalunya.
Calvet ha dit que el "repte" del departament és la "integració tarifària" i ha destacat que el projecte de la T-Mobilitat és "beneficiar a qui més utilitza el transport públic".
A més, el conseller de Territori ha assegurat que aquest sistema representa una "revolució del transport públic" i ha negat que s'hagi produït cap retard, malgrat que ha recordat que es va posar en marxa el 2012.
"Traspàs complet" de Rodalies
El Govern plantejarà el "traspàs complet" de Rodalies en la comissió bilateral d'infraestructures, després que el president del govern espanyol, Pedro Sánchez, i el president de la Generalitat, Quim Torra, hagin reactivat aquest dilluns aquest tipus de comissions.
A la comissió parlamentària, el conseller Damià Calvet ha reclamat a l'Estat que "compleixi els compromisos fixats al traspàs", que es va produir l'any 2010, i ha criticat que aquest fos "incomplet" i que no se'l dotés d'un finançament adequat.
Calvet ha assegurat que Rodalies ha de ser "un dels punts" que s'abordin durant la comissió bilateral perquè els "incompliments" de l'Estat són "flagrants".
"Creiem que per millorar Rodalies l'única mesura efectiva és assolir les plenes competències sobre les infraestructures ferroviàries", ha afirmat el conseller de Territori.

Response: Calvet ha anunciat que sol·licitarà un crèdit de 740 milions al BEI per poder finalitzar les obres de la línia 9 del metro, que calcula que es posaran en marxa a partir del 2022. Ha insistit en la implementació del sistema de vinyeta a canvi dels peatges per crear una font d'ingressos i també ha parlat del projecte de la T-Mobilitat.


Instruction: Explica'm breument les idees principals del text següent:

Context:
Més de 70 representacions i un total de 28 companyies catalanes i internacionals participaran en el Trapezi, la Fira del Circ de Catalunya, que tindrà lloc a Reus del 12 al 15 de maig.
Enguany el festival arriba a la seva 20a edició amb una programació especial.
El Cabaret inaugural i una exposició fotogràfica serviran per celebrar la trajectòria de la fira, que enguany se centra en la tècnica del malabarisme.
Si la darrera edició va destacar per ser festiva, enguany serà més poètica i visual.
Hi haurà espectacles al carrer i de sala, entre els quals destaquen propostes de gran format com 'InTarsi' de la Companyia de Circ 'eia' i 'Sapiens Zoo' d'Animal Religion.
Amb un pressupost de 384.000 euros, el Trapezi atrau prop de 100.000 espectadors.
La gran novetat d'enguany és que l'organització ofereix residències a companyies perquè els artistes puguin treballar durant els períodes de creació dels seus nous espectacles.
Reus esdevé capital del circ durant quatre dies.
Un total de 28 companyies portaran els seus espectacles, mostrant una vintena de disciplines, des de verticals a contorsió, passant per acrobàcia i malabars.
El malabarisme tindrà un paper rellevant en l'edició d'enguany, una disciplina que té partidaris, però també detractors.
Dulce Duca portarà el seu espectacle 'Un belo dia'.
També destaca Malabarte, la companyia de l'artista Fernando Pose, amb 'Bouncing'.
L'organització del festival Trapezi lloa l'habilitat de Pose, amb "una tècnica clàssica impecable, amb 9 pilotes de rebot, una fita que han aconseguit molt pocs malabaristes al món", ha assegurat Jordi Gaspar, director artístic del festival.
Finalment, la companyia madrilenya Nueveuno escenificarà 'Sinergia 2.0.', una proposta multidisciplinar que combina verticals, manipulació d'objectes i dansa.
Més enllà del tracte especial vers els malabars, en aquesta edició quatre companyies oferiran muntatges de gran format.
És el cas del Cabaret que inaugurarà la 20a edició.
Serà conduït per l'actor Miquel Àngel Ripeu.
Entre altres companyies, el Cabaret comptarà amb Atempo Circ, i amb la contorsionista americana Julie Bergez, artista del Cirque du Soleil.
Al parc de Sant Jordi se simularà una gran pista de circ en les tres nits de Cabaret.
Un altre espectacle de gran format és '...Sodade...', de la companyia francesa Cirque Rouages, que es podrà veure a la plaça Mercadal el dissabte, el dia fort del festival, i el diumenge, com a espectacle de cloenda.
Al seu torn Leandre representarà 'Iceberg'.
El clown català actuarà a la plaça de la Llibertat.
A la mateixa plaça hi actuarà la companyia balear Circ Bové, amb 'Vincles', un espectacle que transmet elegància i tècnica.
"Si l'any passat vam tenir festivitat, enguany és coreografia, imatges visuals i la poesia del risc", ha exposat Gaspar.
L'arriscada proposta 'Sapiens Zoo', amb excèntriques acrobàcies, al Teatre Fortuny, i 'InTarsi', un espectacle contemporani amb molta dansa i farcit de gags, al Teatre Bartrina, són dos dels plats forts del programa.
Dins de les sales, però en un format més petit, es podrà veure 'Amigoo', de Mumusic Circus.
També la companyia Escarlata Circus presentarà 'CorroC', una exposició de pedres en forma de cor.
A la vegada, i per commemorar el vintè aniversari del festival, es muntarà una exposició fotogràfica, amb imatges del fotògraf Tjerk van der Meulen, que repassaran les dues dècades de trajectòria.
Intentant defugir del format tradicional d'exposició -que no ha tingut mai gaire èxit al Trapezi- i arribar al màxim nombre de públic, les imatges es penjaran en un centenar de comerços de la ciutat.
Les residències i el suport als artistes catalans és ara l'obsessió del Trapezi.
Un d'aquests espais per crear les propostes és el Convent de les Arts d'Alcover, a l'Alt Camp.
"El tema de les residències és una nova branca que arrenquem, els pressupostos van baixant i l'IVA cultural ens mata a tots, i creiem que sense teixir una xarxa de contactes i anar acompanyats d'amics no anem enlloc", ha afirmat Gaspar.
"El Trapezi és intrínsec al circ català, no és un bolet de temporada, fa molts anys que es cou a Catalunya", ha afegit.
En aquest sentit, el director artístic de Trapezi assegura que s'ha forjat "una marca específica de circ català, i els programadors estrangers saben diferenciar molt entre Catalunya i Espanya".
"Catalunya està sent un pol d'atracció del circ, hi ha un caldo de cultiu que acaba donant fruits com la programació del Trapezi", ha conclòs.

Response: Aquest any la Fira del Circ de Catalunya serà més visual i poètica, i girarà entorn la tècnica del malabarisme. La 20a edició del Trapezi se celebrarà a Reus del 12 a 15 de maig, amb més de 70 representacions i 28 companyies catalanes i internacionals. La programació inclourà exposicions, acrobàcies, malabars, dansa, etc. S'espera l'assistència d'uns 100.000 espectadors.


Instruction: Explica'm breument les idees principals del text següent:

Context:
El grup Bon Preu ha decidit fer un pas endavant per diversificar la seva activitat i, en una entrevista a l’ACN, ha anunciat que entra al mercat de l’electricitat com a comercialitzadora d’energia cent per cent verda.
‘La raó de ser de Bon Preu és donar resposta a les necessitats quotidianes de la població: l’alimentació és quotidiana, la gasolina és quotidiana i l’electricitat també ho és’, assegura Anna Font i Tanyà, directora comercial de l’empresa.
Des del grup creuen que poden fer-se un lloc al mercat de les comercialitzadores elèctriques com a ‘companyia més petita, àgil i transparent’ en contraposició a les empreses ‘grans, opaques i allunyades del client’.
El 5 d’octubre arrencarà la campanya promocional de BonpreuEsclat Energia, la qual serà una comercialitzadora d’energia elèctrica, però en cap cas produirà energia.
‘No tenim cap central elèctrica que produeixi energia, nosaltres venim del món del comerç i, per tant, el que fem és comercialitzar i portar l’electricitat a les llars o empreses’, especifica Font.
Tota l’energia que comercialitzarà Bon Preu serà cent per cent verda i estarà certificada per donar una garantia al client.
Aquesta energia tant podrà ser hidràulica, com eòlica o solar.
Segons explica Font, la covid-19 no ha afectat els plans de l’empresa i el llançament de la nova activitat comercial es fa segons les dates que havien previst inicialment.
Tot i que com a comercialitzadora podrien vendre energia a tot l’estat espanyol, d’entrada se centraran en el mercat català.
Amb la liberalització del mercat elèctric, es va produir un boom de les comercialitzadores d’energia independents i, actualment, n’hi ha unes tres-centes arreu de l’estat espanyol.
Les comercialitzadores són els agents que dins del sistema elèctric fan d’intermediari entre la distribuïdora i el client final.
Font creu que en el tema de l’energia es produeix una situació similar a la de les benzineres.
‘Quan vam llançar EsclatOil fa vint-i-cinc anys hi havia grans empreses amb unes dinàmiques molt opaques i concentrades en elles mateixes’.
Per això, creu que, en el sector de l’energia, ‘ens hi podem fer un forat, igual com vam fer amb el negoci de les benzineres’.
Bon Preu té clar que per ser competitiu han d’ajustar-se molt en la política de preus i, de fet, Font assegura que ‘sortirem amb un dels preus més barats del mercat’.
A més, la companyia ha establert un seguit de promocions als supermercats i benzineres.
Fa anys que l’aposta de Bon Preu per les energies renovables és ferma i, de fet, ja compten amb una trentena de grans instal·lacions fotovoltaiques als seus centres de treball i supermercats.
En concret, aquestes plaques ja produeixen entre un 20 i un 30% de l’energia que necessiten els supermercats per funcionar.
En el cas del magatzem logístic que l’empresa té a Hostalets de Balenyà i que compta amb una superfície de 23.000 metres quadrats, cada dia durant dues hores funciona únicament amb l’energia produïda per les plaques solars que hi ha instal·lades a la coberta.
Font ha explicat que la idea de la companyia és anar incrementant progressivament aquestes instal·lacions fotovoltaiques.
A més, recentment l’empresa també ha començat a instal·lar algunes electrolineres –punts de recàrrega per a vehicles elèctrics-.
‘Tenim clar que el sector de la mobilitat està canviant i tots plegats hem de ser més responsables i conscients de les coses que fem i de l’impacte que tenen’, ha reblat Font.
Els dos candidats han deixat pel camí altres interessats com Carrefour, Consum i altres grups d’inversió, i ara, segons el rotatiu, estan en la fase d’auditar el valor del grup de supermercats d’Eroski abans de presentar una oferta vinculant.
Segons el diari ‘Ara’, Eroski demana set-cents milions d’euros per Caprabo, lluny dels prop de mil tres-cents que va pagar per aconseguir el 75% de la cadena.
Després va comprar el 25% restant, fins a una xifra total que el rotatiu situa en més de mil sis-cents milions.

Response: El grup Bon Preu iniciarà el 5 d'octubre la campanya promocional de BonpreuEsclat Energia, una nova comercialitzadora d'energia verda més petita i propera al client. La directora comercial recorda que l'objectiu de l'empresa és cobrir les necessitats diàries com l'alimentació, la gasolina i, ara, l'electricitat. Inicialment, només se centrarà en el mercat català, però no descarta comercialitzar-la a tot l'estat.


Instruction: Explica'm breument les idees principals del text següent:

Context:
El secretari general del PSOE, Pedro Sánchez, ha assegurat que la 'nació de nacions' que proclama "arribarà" i que el centralisme "és el passat".
Sánchez ha fet aquestes declaracions durant l'acte de proclamació de Miquel Iceta com a candidat del PSC a les properes eleccions autonòmiques, on ha reivindicat un Estat espanyol "modern" que "reconegui la identitat catalana com una fortalesa i no com un problema per a Espanya".
"El federalisme que defensem és la garantia que forjarem un futur comú per a Catalunya i el conjunt d'Espanya", ha declarat.
El socialista ha dit que no són temps "d'extremes decisions o d'extremes no decisions" i ha reivindicat que és necessari començar el diàleg sense esperar a que arribi l'1-O.
En el segon dia de visita a Catalunya, Sánchez ha tornat a desgranar el projecte que els socialistes ofereixen per resoldre el conflicte entre Catalunya i l'Estat espanyol.
Aquest projecte es basa en la reforma federal de la Constitució davant d'aquells que es mantenen en la "incongruència" de dir que no volen problemes però no cerquen solucions als existents.
Per això, ha dit que cal començar a dialogar per buscar aquests solucions i ha rebutjat esperar l'1-O per iniciar aquest diàleg.
"Després de l'1-O no passarà res si abans no obrim el camí de diàleg entre les parts.
Comencem a abonar-lo ja", ha dit.
Ha resumit la seva proposta en "llei i política" i ha tornat a criticar que el president del govern espanyol, Mariano Rajoy, només se centri en la legalitat.
Així, li ha assegurat que la crisi no es resoldrà amb "amenaces" sinó que el que cal és "diàleg acord i sobretot mesura".
A més, ha reivindicat que la diferència entre el PP i el PSOE és que els populars "amenacen" mentre els socialistes "dialoguen, escolten i proposen mesures".
Ha assegurat que el seu projecte vol respectar la identitat catalana i, com ja va aprovar el darrer congrés socialista, aconseguir un estat que es basi en l'"Espanya plurinacional", ja que ha assegurat que la d'"uns pocs" és un projecte "caduc" i que per sort l'actual ja no es basa en la "puresa de la sang" i la "ideologia única".
Així, ha assegurat que l'Espanya centralista és "viatjar al passat" mentre que la federalista és "garantir un futur millor" per a les properes generacions.
Diàleg "incansable"
Sánchez ha dit però que el projecte dels socialistes no està tancat sinó "disposat a escoltar" i ha instat a tenir com exemple la transició i els pares de la Constitució espanyola de 1978.
"Ens vau dir que el diàleg mai és negociable, sempre hi ha temps pel diàleg.
Si ells van poder nosaltres també podrem", ha manifestat.
El socialista ha reconegut que no els hi posaran fàcil però ha asseverat que no "cessarà" en la seva voluntat de construir ponts per al diàleg i que està disposat a fer-ho "incansablement".
No només ha centrat les seves crítiques en el PP, de qui ha atacat els casos de corrupció, sinó que ha dit que també cal superar les mirades "fatalistes i impossibles dels nacionalistes excloents" i ha instat a posar llum sobre les "barricades".
En aquest sentit, ha qualificat d'"irònic" que aquells que volen construir una república catalana "oblidin" que un dels seus principals trets característics hauria de ser "l'imperi de la llei".
D'uns i altres ha dit que es "retroalimenten" i que ho fan per obtenir "rèdit electoral" i "a costa de posar en risc la vida en comú" dels ciutadans.
En tot cas, s'ha mostrat a disposar amb totes les formacions per tal d'aconseguir una solució que sigui beneficiosa tant per a Catalunya com per a l'Estat.
"Junts som més forts, aprofitem el desafiament per guanyar el futur", ha declarat.
Iceta, "un dels millors socialistes"
Sánchez ha destacat la figura d'Iceta com "un dels millors socialistes" i ha vaticinat que el candidat del PSC a les properes eleccions a la Generalitat "aconseguirà" un futur de "llibertat i igualtat".
"Aquí em tindreu, sempre al vostre costat", ha clos el líder dels socialistes espanyols.

Response: Sánchez, el secretari general del PSOE, ha criticat la manera del PP de fer front a la qüestió catalana i ha insistit en la importància de començar el diàleg abans de l'1-O per arribar a un acord favorable. El seu projecte, amb visió de futur, es basa en un Estat plurinacional, federalista i que respecta la identitat catalana.


Instruction: Explica'm breument les idees principals del text següent:

Context:
L'expresident de la Generalitat Artur Mas i els exconsellers Irene Rigau i Francesc Homs, encausats per l'organització del procés participatiu del 9-N, han retret a la CUP un "excés de gesticulació" en la desobediència a l'Estat.
En una trobada organitzada pel 'Punt Avui' que s'emet aquest dimarts al vespre al 'Punt Avui TV', els tres investigats fan una crida a la unitat de l'independentisme per evitar "autogols improductius" com posar en qüestió el paper dels Mossos.
El president del PDECAT ha criticat les desobediències puntuals dels cupaires i ha demanat exercir una "confrontació intel·ligent" contra l'Estat, que és l'autèntic "adversari".
A més, els tres exresponsables del Govern han rebutjat desobeir si les conseqüències recauen sobre les "espatlles" dels funcionaris públics, ja que això seria un "acte de covardia", en paraules d'Homs.
Des del Museu d'Història de Catalunya, els tres investigats pel 9-N que continuen actius en política han repassat les conseqüències judicials derivades de l'organització del procés participatiu quan es compleix el segon aniversari de la seva celebració.
Han destacat la rellevància d'aquell acte, que "no va ser una desobediència, sinó un acte d'afirmació nacional i d'obediència al poble de Catalunya", en opinió de Mas.
"No era el nostre objectiu desobeir per desobeir, que és un recurs bastant infantil", ha afegit.
El màxim responsable del Partit Demòcrata Europeu Català s'ha mostrat partidari de comparèixer davant la justícia perquè no és "cap delicte ni cap cosa dolenta treballar a favor de la llibertat d'un país".
En aquesta línia, Mas ha criticat les desobediències puntuals de la CUP i un "excés de gesticulació" en aquesta matèria.
A parer seu, l'alcaldessa cupaire de Berga, Montse Venturós, ha exercit una "falsa desobediència" ja que, malgrat haver-se negat dues vegades a declarar, ho ha acabat fent.
"Hi acabes anant, exactament igual que nosaltres", ha etzibat.
L'exconsellera Rigau ha afegit: "simplement t'hi porten", en referència a la detenció de Venturós per part dels Mossos d'Esquadra en compliment d'una ordre judicial.
Mas, Rigau i Homs han coincidit a censurar que es generin "controvèrsies" al voltant del paper dels Mossos, que "formen part del projecte", segons ha apuntat Homs.
"És un autogol en tota regla, en porteria catalana, i improductiu.
A Madrid es freguen les mans amb estratègies que no porten enlloc més que a enfortir les posicions de l'Estat, que acaba satisfet per les baralles provocades per gent d'aquí mateix", ha destacat l'expresident de la Generalitat.
Així, els tres exconvergents han fet una crida a mantenir la unitat dels independentistes a fi de donar una resposta "intel·ligent" als embats de l'Estat.
"El nostre adversari real és l'Estat", ha insistit Mas tot defugint "controvèrsies improductives" amb la CUP.
Per la seva part, el cap de files del PDECAT al Congrés, Francesc Homs, ha assegurat que "mai" desobeirà si això implica carregar les possibles conseqüències sobre "les espatlles" dels funcionaris públics.
Altrament, seria "un acte de covardia", ha apuntat.
"Estic a favor de totes aquelles desobediències que només afectin les persones que les practiquen", ha argumentat.
D'altra banda, la diputada de Junts pel Sí ha assenyalat que els "minoritaris" de la cambra –en referència a la CUP- no poden marcar el "model de societat" de l'eventual nou Estat.
Pel president del Partit Demòcrata, l'endemà de la independència la prioritat ha de ser definir el model de país però fins aleshores, la independència.
Mas ha afegit que no vol una Catalunya independent "instal·lada en el concepte de la desobediència" sinó que la gent "obeeixi" les lleis emanades del Parlament.
Crítica al PSC pel suplicatori a Homs
Mas ha celebrat que el PSC reconegui Catalunya com a nació i es desmarqués del PSOE votant en contra de la investidura de Mariano Rajoy, però ha criticat que avali la tramitaciño del suplicatori a Homs perquè pugui ser jutjat pel Tribunal Suprem pel 9-N.
"És una incoherencia total i absoluta.
Si són valents per dir 'no' a Rajoy, ho han de ser per dir 'no' al suplicatori", ha conclòs.

Response: Artur Mas, l'expresident de la Generalitat, i els exconsellers Rigau i Homs insisteixen en la importància de la unitat dels partits independentistes per no enfortir la posició del govern espanyol. Han defensat el paper dels Mossos, a diferència de la CUP. A més, deixen clar que el procés no va ser cap desobediència sinó un dret.


Instruction: Explica'm breument les idees principals del text següent:

Context:
Les Corts valencianes han pactat per unanimitat 187 mesures per a eradicar la violència de gènere, que passen per exigir a totes les Administracions un pressupost “digne” per a fer front a esta “emergència social” davant “la falta de mitjans” actuals, així com assegurar una educació que elimine les barreres que impedixen la plena igualtat i que servisca per a previndre esta violència.
Les portaveus dels sis grups parlamentaris en la subcomissió encarregada d’elaborar este treball han donat este divendres una roda de premsa per a presentar este informe “històric” doncs és la primera vegada que una comissió aprova unes conclusions per unanimitat.
A més, este treball pretén ser el primer pas per al pacte autonòmic contra la violència masclista, que l’any passat va causar 11 víctimes mortals a la Comunitat Valenciana i 25 xiquets a Espanya des de 2011.
Per a acabar amb ella, es proposen 187 mesures que afecten totes les àrees de la vida des de l’Educació, amb propostes específiques per a universitat, esports, o festes populars; Salut Pública, i Seguretat, Laboral, Joventut, Mitjans de comunicació, Xarxes Socials, Servicis Socials.
L’objectiu és engegar plans de prevenció i personalitzats per a les víctimes i millorar la formació de tots els agents que treballen amb estes dones.
De la mateixa manera, es fan unes recomanacions al Govern central per a millorar la llei de mesures de protecció integral contra la violència contra les dones i a l’administració autonòmica i s’inclouen mesures específiques per a dones amb diversitat funcional, en el mig rural i majors.
Este informe es presentarà també el Congrés dels Diputats i al Govern central perquè els servisca “d’exemple” que servisca per a arribar a un gran Pacte d’Estat.
Sobre este tema, la portaveu socialista, Rosa Mustafá, ha destacat que este informe va “més enllà” de les lleis actuals perquè estem en una situació “d’emergència”, Maria José Ortega, de Compromís, ha afegit que cal “posar-se a treballar de forma trasversal” perquè “no és un problema del passat” i des de Podem Cristina Cabedo ha ressaltat que han aconseguit superar les diferències a l’àmbit estatal entre violència de gènere i masclista i conclou que esta violència guarda relació directa amb la desigualtat de gènere.
Per la seua banda, la portaveu del PP, Blanca Garrigues, i de Cs, Mercedes Ventura, ha advertit el Consell que estaran vigilant que este informe “no quede en un calaix” i que les recomanacions s’apliquen.
RECOMANACIONS
Així, entra les mesures en Educació es demana que els centres compten amb protocols per a fer front a situacions de violència originades per actituds masclistes, garantir l’escolarització immediata de qualsevol alumne que haja de ser traslladat per violència masclista o que la Conselleria assumisca l’autorització per al canvi de centre de forma directa per als estudiants víctimes d’esta violència sense necessitat d’autorització paterna.
Així mateix, demana a les universitats que desenvolupen estudis específics, promoure la igualtat en l’esport, i vetlar que en les festes populars no es reforcen els estereotips sexuals.
En matèria sanitària es demanen protocols específics i una coordinació amb Justícia per a passar els parts de les víctimes ‘en línia’ perquè el jutjat puga activar el protocol.
Al Govern central li demana modificar la llei integral perquè no es discrimine a les dones trans, i que es puga llevar la pàtria potestat al pare maltractador.
Per la seua banda, reclama que l’Advocacia de la Generalitat es continue personant en els casos més greus.
L’informe revela també la falta de recursos humans, formació i coordinació que existixen en matèria de seguretat i demana mesures correctores sobre este tema.
Un altre dels punts essencials, han explicat, és assegurar l’ocupació de les víctimes de violència i en concret per a les dones autònomes.
A més, recomana que la Generalitat puga establir sancions a les campanyes publicitàries discriminatòries, i als mitjans de comunicació els recomana que desmitifiquen la gelosia i les relacions violentes com una cosa passional, desitjable o eròtica, així com que es canvien les lleis perquè arrepleguen les noves manifestacions de violència a través de l’ús de les tecnologies.

Response: Les Corts valencianes han aprovat per unanimitat, per primer cop, 187 directrius que afecten tots els àmbits per acabar amb la violència de gènere. Entre les mesures s'inclouen l'exigència d'un pressupost adequat, una educació per la igualtat, plans preventius i personalitzats per a les víctimes, entre d'altres. També hi ha recomanacions perquè el govern espanyol millori certes lleis.


Instruction: Explica'm breument les idees principals del text següent:

Context:
El consell d'administració de l'Empresa Municipal d'Urbanisme (EMU) de l'Ajuntament de Lleida ha decidit aquest dimarts no portar a l'aprovació de la Junta General els comptes de l'EMU de l'exercici 2018, en aplicació "del principi de prudència" que fixa el Pla General Comptable de l'empresa, segons ha explicat el president de l'EMU i tercer tinent d'alcalde de la Paeria, Sergi Talamonte.
Així s'ha decidit, davant la "controvèrsia" generada per dos informes sobre la possibilitat de repercutir el cost de les obres ja acabades en l'àmbit del Pla de l'Estació.
En aquest sentit, el consell ha acordat elevar el debat sobre aquesta qüestió a la Junta General de l'EMU i encarregar un estudi econòmic i financer en profunditat de la situació de l'empresa municipal.
El motiu d'aquesta decisió "excepcional", ha explicat Talamonte, són els "dubtes" sobre la possibilitat de repercutir efectivament les obres executades per l'EMU en l'àmbit del Pla de l'Estació al conjunt dels propietaris d'aquest sector, quan es dugui a terme el seu futur desenvolupament urbanístic.
Es tracta d'un import total de 21.925.987,12 euros, que consten al balanç de l'empresa com a 'existències', corresponents a les obres de cobriment de les vies entre l'estació i Comtes d'Urgell i a la construcció del pont de Príncep de Viana, fetes per encàrrec de la Paeria.
El president de l'EMU ha assenyalat que l'existència de dos informes "contradictoris" sobre la viabilitat de la repercussió econòmica d'aquestes obres genera una "controvèrsia".
Això fa que, "ara mateix, no es puguin aprovar els comptes tal com estan formulats", segons Talamonte.
Així, per una banda un informe de febrer del 2016 signat pel director de planejament de la Paeria i una arquitecta municipal afirma que aquests diners "són repercutibles de manera viable i proporcionada al conjunt de propietaris" del Pla de l'Estació.
D'altra banda, un informe de desembre del 2017 encarregat per l'EMU sobre la viabilitat econòmica i financera de l'operació urbanística de l'entorn de l'estació concloïa que "el pla no és viable econòmicament si no es rebaixa la càrrega urbanística entre un 40 i un 50%".
Per tant, segons aquest segon informe, "l'EMU no podria comptabilitzar el cobrament futur d'aquests diners", tal com consta ara al seu balanç.
"Per principi de prudència, això ens obliga a fer un estudi sobre si podem o no aprovar els comptes tal com estan formulats o estem obligats a la seva reformulació", ha dit Talamonte.
"No volem prendre una decisió sense una informació acurada, un estudi de viabilitat i un assessorament, ni sense portar a la Junta General el debat sobre la situació generada i les seves repercussions econòmiques i polítiques", ha afirmat el president de l'EMU.
"Buscarem solucions, però ara mateix tenim la controvèrsia amb l'aprovació dels comptes amb informacions contradictòries que fan que no sapiguem si es poden aprovar així", ha afegit el responsable municipal, qui ha recordat que els consellers tenen una responsabilitat legal respecte a allò que aproven.
D'altra banda, el consell d'administració ha aprovat aquest dimarts, a proposta del president, demanar una convocatòria extraordinària de la Junta General de l'EMU -que està formada pel conjunt del ple de la Paeria- per tenir en compte les consideracions que pugui formular respecte a aquesta qüestió i encarregar un estudi econòmic i financer extern.
Aquest informe en profunditat haurà d'aportar un coneixement "actualitzat i real" de l'empresa, el seu patrimoni, existències i càrregues financeres.
A més, assessorarà l'EMU sobre la conveniència de l'aprovació dels comptes del 2018 tal com estan formulats o de la seva reformulació, i els passos a seguir en el futur.
Un cop celebrada aquesta Junta General, Talamonte s'ha compromès a convocar un nou consell d'administració extraordinari per donar compliment a allò que es disposi.
Paral·lelament, ha explicat, es faran els tràmits necessaris "per complir amb els requeriments administratius i de transparència" en la tramitació del comptes de l'EMU i del compte general de la Paeria, en compliment d'allò que disposa la normativa.

Response: El consell d'administració de l'EMU de Lleida ha paralitzat l'aprovació dels comptes de 2018. El motiu són dos informes, un de 2016 i l'altre de 2017, contradictoris pel que fa al futur desenvolupament urbanístic del Pla de l'Estació. El debat s'elevarà a la Junta General de l'EMU i, un cop resolt el dubte, es convocarà un nou consell.


Instruction: Explica'm breument les idees principals del text següent:

Context:
"A voltes cau una cortina espessa
damunt de tot, i tot esdevé estèril.
No és el silenci i és més que el silenci."
Del llibre Estimada Marta, Miquel Martí i Pol (1978)
Estimada Marta, la notícia de la teva partida em va arribar pels canals de notícies que sobresalten el mòbil habitualment.
I, poc després, la teva carta, en què explicaves la decisió difícil del camí cap a l'exili.
Mentre llegia aquelles paraules, m'assaltava una imatge teva que res tenia a veure amb el posat greu d'aquell dijous al Parlament, en la primera sessió d'investidura fallida, ni en la dels últims dies davant del Suprem o de quan vas rebre la notícia que empresonaven l'Oriol, el Raül, el Josep, el Jordi, el Quim, la Dolors, el Carles i la Meritxell.
Ni tampoc cap imatge de la seu nacional d'Esquerra ni cap de les tantes que han corregut aquests dies per tot arreu.
Només em venia el cap un dinar compartit ja fa molts temps, potser anys, a casa un amic comú, entre famílies de la nostra edat, i fills i filles escampats que jugaven assilvestrats i ferotges, que és com han de ser els infants, assilvestrats i ferotges, la vida i la innocència per endavant.
I no em treia del cap aquella imatge teva, relaxada i feliç, compromesa i taciturna, mentre parlàvem envoltats de gent que ens estimem, de política, però també de les trifulgues d'escola, del què pensen els altres, del batibull dels grups de Whatsapp de pares i mares.
I que per un grup de Whatsapp arribés, ni més ni menys, que la teva carta, em va commoure profundament.
L'arrencada "Avui emprenc un camí dur, un camí que, malauradament, tants d'altres que ens precedeixen han hagut d'agafar" em va fer pensar que era un miratge, que havia de ser un miratge, que no podia ser que el 2018 algú parlés d'exili, algú parlés de viure silenciada.
La carta, escrita a raig, Marta, no és feta per cap periodista ni cap spindoctor.
Barreges les consideracions polítiques i les personals, i la conjugació, em sembla, que és el que la fa tan sincera i tan devastadora.
Perquè, en enviar-la, mentre te n'anaves, eres conscient del camí d'anada sense tornada que feien companys d'hemicicle, companys del teu partit, companys d'aquesta batalla política.
I t'imagino, desolada, fent aquest pas de gegant per denunciar que aquestes darreres setmanes havies viscut dins d'una presó interna.
I que la venjança de l'Estat tenia per missió infondre aquesta por, com un virus contagiós.
Marta, a la carta, també ens parles de l'Agnès i de com l'estimes.
Que l'exili et permetrà fer-li de mare.
Em corrou aquest sentiment, el teu i el dels altres, els pares i mares que avui són a la presó pels diferents passos polítics què hem fet, col·lectivament, com a país, i que són privats de compartir el seu temps amb els seus, de la seva criança, de les seves petites conquestes diàries.
I, en això, perquè la política l'últim que hauria de fer és fer-te triar entre conviccions o possibilitats, crec que és pertinent un acte de constricció i de petició de disculpes.
Perquè si fer política és condemnar persones bones a la presó o a l'exili, lluny dels qui s'estimen, potser ens vam equivocar, potser vam estar disposats a anar massa lluny sense saber què hi podíem perdre.
Marta, et trobarem a faltar.
Dius "no deixeu que la rancúnia s'apoderi de vosaltres.
L'anàlisi d'una realitat antidemocràtica i profundament injusta no ha de donar pas al ressentiment.
Contra ningú.
Contra res.
Només des del respecte i de l'amor cap a tots els ciutadans i totes les opinions bastirem canvis radicals i profunds".
Haurem de tatuar-nos aquestes paraules per seguir sent capaços de confiar en la política i en la justícia.
Espero que la distància i la perspectiva t'esperonin, que et donin forces per fer d'altaveu del que passi a Catalunya, per construir un relat que superi la repressió de l'Estat espanyol.
Marta, la teva rialla, d'aquell dia, de final d'estiu, em persegueix.
I així és com vull recordar-te.
Tranquil·la, generosa, esperançada.
I així, carregada de raons i de passió, t'esperem a casa.

Response: En la resposta a la Marta a la seva carta d'acomiadament, es parla sobre les converses de política i els moments compartits. No s'entén com al segle vint l'exili pot ser una realitat, ni que això sigui la conseqüència de fer política. També li demana que expliqui des de l'exili la situació que es viu a Catalunya.